Haugastøl stasjon

miniatyr|Haugastøl stasjon med tog.
Haugastøl stasjon er en jernbanestasjon på Bergensbanen. Stasjonen ligger i Hol kommune i Buskerud, mellom stasjonene Ustaoset i øst og Finse i vest. Følger man sporet over Roa ligger Haugastøl 275,5 km fra Oslo sentralstasjon. Stasjonen ligger 988 meter over havet. Vest for Haugastøl går Bergensbanen og riksvei 7 hver sin vei, Bergensbanen tar den nordre ruten langs Hallingskarvet, mens Riksvei 7 går lengre sør frem til og gjennom Måbødalen.

Stasjonen ble åpnet i 1908. Stasjonsbygningen ble tegnet av jernbanearkitekten Paul Armin Due, og er en krysning mellom nasjonalromantisk og jugendstil. Bygningen ble renovert i 1963, blant annet ved bygging av toalett. I 2002 fattet Riksantikvaren et fredningsvedtak for både stasjonsbygningen og den tilhørende Sløtfjord vokterbolig.Melding om fredning for «Haugastøl stasjon og Sløtfjord vokterbolig på Bergensbanen, Hol kommune i Buskerud» Riksantikvaren

Rallarvegen har sitt utgangspunkt ved Haugastøl. Den var opprinnelig en anleggsvei bygget av rallarne som bygde jernbanen. Veien er nå en populær gang- og sykkelsti og er mye benyttet i sommermånedene, noe som gir stasjonen forholdsvis stor trafikk. Haugastøl er ikke blant de største stasjonene på høyfjellsstrekningen, og ekspresstogene betjener stasjonen i sommersesongen.

Det er også et kryssingsspor på stasjonen og her befinner også Haugastøl omformerstasjon inne i fjellet på andre siden av stasjonsområdet.

 Galleri 

 Referanser 

 Litteratur 




Eksterne lenker
 Kart over stasjonsområdet




Kategori:Jernbanestasjoner på Bergensbanen
Kategori:Jernbanestasjoner i Buskerud
Kategori:Samferdsel i Hol
Kategori:Jernbanestasjoner åpnet i 1908 i Norge
Kategori:Byggverk i Hol
Kategori:Kulturminner i Hol
Kategori:Fredete byggverk i Buskerud
Kategori:Buskeruds samferdselshistorie